**PRACOVNÁ ZMLUVA**

**uzatvorená medzi**

Obcou .......

So sídlom ......

IČO:

Zastúpená starostom obce:

(*ďalej v pracovnej zmluve len zamestnávateľ*)

a

Meno a priezvisko, titul:

Adresa trvalého pobytu:

Dátum a miesto narodenia:

Rodné číslo:

Číslo občianskeho preukazu:

Bankové spojenie:

(*ďalej len zamestnanec*)

Zmluvné strany sa dohodli na tomto znení:

**Článok I.
Predmet závislej činnosti**

1. Pracovná zmluva je medzi zamestnávateľom a zamestnancom uzatvorená na základe uznesenia Obecného zastupiteľstva evidovaným pod číslom xx/2017 zo dňa ..... 2017 (ďalej v texte pracovnej zmluvy len uznesenie) a podľa zákona č. 311/2001 Z. z. Zákonníka práce v znení neskorších predpisov v nadväznosti na ustanovenia § 18 zákona č. 369/1990 Zb. o obecnom zriadení v znení neskorších predpisov a zákona č. 552/2003 Z. z. o výkone práce vo verejnom záujme v znení neskorších predpisov.
2. Pracovné zaradenie zamestnanca: hlavný kontrolór obce
3. Popis pracovnej pozície: výkon kontrolnej činnosti podľa ustanovenia § 18d ods. 1 v súlade s ustanovením § 18d ods. 2 zákona č. 369/1990 Zb. o obecnom zriadení v znení neskorších predpisov pri rešpektovaní práv a povinností podľa základných pravidiel kontrolnej činnosti podľa zákona č. 357/2015 Z. z. o finančnej kontrole a audite a o zmene a doplnení niektorých zákonov.

**Článok II.**

**Podstatné náležitosti pracovnej zmluvy**

1. Hlavný kontrolór je v postavení ostatného vedúceho zamestnanca, ktorého pracovný pomer vzniká dňom ...... 2017 *(pozn. autora: deň nástupu do práce sa určí na deň nasledujúci po dni skončenia funkčného obdobia predchádzajúceho hlavného kontrolóra)* a zaniká po uplynutí šiestich kalendárnych rokov a to dňa .... 2023 *(pozn. autora: obdobie trvania pracovného pomeru nemožno skrátiť a to ani v prípade kratšieho pracovného času hlavného kontrolóra obce).*
2. Miestom výkonu závislej práce (pracoviskom zamestnanca) je: Obecný úrad sídliaci na ulici ..... č. ....
3. Pracovný úväzok zamestnanca je v zmysle uznesenia .....rozvrhnutý na čas/dni ..... od ..... hod. do ..... hod.
4. V súlade s platnou kolektívnou zmluvou patrí zamestnancovi nárok na dovolenku v trvaní ..... týždňov, pričom za rok 2017 má zamestnanec nárok na alikvótnu dovolenku.

**Článok III.**

**Platové náležitosti**

1. Zamestnancovi patrí plat určený zastupiteľstvom, ktorý je predmetom osobitného platového dekrétu, ktorý tvorí neoddeliteľnú súčasť pracovnej zmluvy *(pozn. autora: plat môže byť určený aj priamo v zmluve, pričom je potrebné pamätať na skutočnosť, že plat hlavného kontrolóra sa každoročne mení v závislosti od priemernej mzdy v národnom hospodárstve a zároveň na základe uznesení obecného zastupiteľstva).*
2. Zamestnancovi podľa uznesenia prináleží určená mesačná odmena, ktorá je predmetom osobitného platového dekrétu, ktorý tvorí neoddeliteľnú súčasť pracovnej zmluvy *(pozn. autora: určenie odmeny nie je povinnosťou, pričom oprávnenie na jej určenie má výlučne iba obecné zastupiteľstvo a jej určenie môže byť definované priamo v pracovnej zmluve alebo v spomínanom osobitnom platovom dekréte).*
3. Zamestnanec rešpektuje výplatný termín obce, ktorý je stanovený za kalendárny mesiac pozadu a to vždy do .... dňa v nasledujúcom mesiaci.

**Článok IV.**

**Povinnosti zamestnanca a zamestnávateľa**

1. Zamestnanec prehlasuje, že bol oboznámený s právami a povinnosťami pri výkone závislej práce, ktoré pre neho vyplývajú z pracovnej náplne podľa osobitného zákona a s pracovnými a mzdovými podmienkami, za ktorých bude prácu vykonávať.
2. Povinnosťou zamestnanca je postupovať podľa ustanovení zákona č. 552/2003 Z. z. o výkone práce vo verejnom záujme v znení neskorších predpisov pri dodržaní povinnosti podania majetkového priznania, zamedzenia konfliktu záujmov.
3. Zamestnanec prehlasuje, že bol/je oboznámený s predpismi o bezpečnosti a ochrane zdravia pri práci a protipožiarnymi predpismi, ako aj s pracovným poriadkom, ktoré musí pri výkone práce zamestnanec dodržiavať.
4. Zamestnanec nesmie zneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru.
5. Zamestnanec využíva pracovné pomôcky, počítačové vybavenie a softvér výlučne na výkon pracovnej pozície. Povinnosťou zamestnanca je oznámiť obecnému zastupiteľstvu výkon inej zárobkovej činnosti na základe pracovného pomeru alebo samostatne zárobkovej činnosti a to bezodkladne.
6. Zamestnávateľ je povinný poskytnúť zamestnancovi všetky potrebné interné akty súvisiace s agendou hlavného kontrolóra a potrebné pracovné vybavenie a priestor na výkon pracovnej pozície.
7. Odo dňa podpísania pracovnej zmluvy vystupuje zamestnanec ako vedúci zamestnanec útvaru hlavného kontrolóra obce s právami a povinnosťami vedúceho zamestnanca v nadväznosti na Pracovný poriadku obecného úradu *(pozn. autora: táto definícia článku IV. ods. 7 pracovnej zmluvy platí v prípade, ak je útvar zriadený)*.

**Článok V.**

**Záverečné ustanovenia**

1. Obsah pracovnej zmluvy možno meniť iba na základe spoločnej dohody, okrem určenia pracovného úväzku, platu a stanovenej odmeny hlavného kontrolóra, ktoré určuje výlučne obecné zastupiteľstvo.
2. Ostatné práva a povinnosti sú definované v zákone č. 311/2001 Z. z. Zákonníka práce v znení neskorších predpisov a zákona č. 369/1990 Zb. obecnom zriadení v znení neskorších predpisov v nadväznosti na zákon č. 552/2003 Z. z. o výkone práce vo verejnom záujme v znení neskorších predpisov. Súčasťou pracovnej zmluvy je uznesenie a platový dekrét.
3. Pracovná zmluva nie je predmetom zverejnenia na webovom sídle obce.
4. Pracovná zmluva je vyhotovená v .... exemplároch. Na znak súhlasu pracovnú zmluvu zamestnávateľ a zamestnanec (zmluvné strany) podpisujú

Dňa ........ 2017 v  .......... Dňa ...... 2017 v ...........

....................................................... ..........................................................

 zamestnávateľ zamestnanec

 starosta Obce ............